NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2012-06-28):
Ďakujem, pán poslanec. S faktickými poznámkami piati poslanci. Uzatváram možnosť faktických poznámok. Pán poslanec Droba.
K. Sárközy, poslankyňa: (2007-12-11):
Vážená Národná rada, vážené panie poslankyne, páni poslanci, vystúpiť na dnešnej schôdzi Národnej rady k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 20. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní túto spravodajskú správu. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie aj dôvodovú správu. V predloženom návrhu zákona sa upravujú niektoré výšky príspevku za opatrovanie občanov s ťažkým zdravotným postihnutím. Cieľom je zrušiť ustanovenie, ktorým sa kráti príspevok za opatrovanie. Navrhovaná úprava reaguje na požiadavky občanov, ktorí opatrujú občanov s ťažkým zdravotným postihnutím. Predložený návrh zákona je v súlade s Ústavou Slovenskej republiky a s ďalšími všeobecno-záväznými právnymi predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje uvedený návrh zákona prerokovať v druhom čítaní. Pán predsedajúci, skončila som, môžete otvoriť rozpravu.
Majorová Garstková, Jana, poslankyňa NR SR (2023-03-28):
Ďakujem pekne za slovo. Približne pred troma týždňami som šla taxíkom a taxikár sa ma pýta: „Janka, už ste schválili tých 500 eur za voľby?“ Hovorím mu: „Nie, ide to najbližšie na najbližsie... najbližšiu schôdzu.“ A taxikár mi hovorí: „Vieš, vozím tu hocijakých ľudí, ktorí mi aj hovoria, že by, že oni teraz pôjdu voliť a oni budú voliť toho alebo toho, tak som im musel vysvetľovať, že ty môžeš voliť, koho chceš. Nikto nevie, koho ty volíš, tak hodíš ten hlas a... a rozhodneš.“ Čiže týchto 500 eur ako odmena za účasť vo voľbách sa skutočne stala témou. 500 eur je neraz polovica mesačnej výplaty, či dokonca aj viac. 500 eur pre toho, kto pôjde voliť sa v súčt... v súčte môže zdať veľa. Pri hlasov... pri hlasovaní však myslíme na to, že práve týchto 500 eur môže ľuďom pomôcť. Za tri roky sme tu zažili COVID, inflačnú krízu, energetickú krízu, ale napriek tomu sa stále snažíme pomáhať či už dôchodcom, učiteľom, rodinám s deťmi, zdravotníkom. Korona tu zanechala stopy. Áno, mnohí ľudia ostali zatrpknutí, no i však pochopili význam prijatých opatrení. Sú tu ľudia, ktorí sú sklamaní z nášho vládnutia, ale sú tu aj ľudia, ktorí oceňujú našu prácu a prijaté zákony či napríklad prorodinnú politiku. Páčilo sa mi, Igor, ako si tu pripomenul staré časy, keď tu bola vláda Petra Pellegriniho alebo Roberta Fica, ako to tu fungovalo na tom našom Slovensku. A práve o to viac si myslím, že je dôležité, aby sa volieb zúčastnilo čo najviac ľudí, aby čo najväčšie percento voličov, Slovákov vyjadrilo svojím hlasom, čo si prajú a kam chcú, aby sa Slovensko ďalej uberalo. Ďakujem.
Susko, Boris, poslanec NR SR (2022-10-04):
Ďakujem pekne za slovo. Pán predsedajúci, ako nebýva zvykom, aby sa v prvom čítaní odkladali hlasovania o jednotlivých návrhoch zákonov, pretože v prvom čítaní ide o filozofiu zákona. Nie sú žiadne pozmeňujúce návrhy, ktoré by mali byť nejakým spôsobom zapracované, či už do spoločnej správy, alebo hlasovanie. Čiže nevidím žiaden dôvod na to, aby sme o tomto hlasovali v piatok, teda zajtra o sedemnástej. Navyše, pokiaľ sa má odložiť hlasovanie, tak pán spravodajca by mal povedať dôvod, pre ktorý sa má odkladať hlasovanie na neskorší dátum, a žiaden takýto dôvod som nepočul zo strany pána spravodajcu. Takže ja navrhujem, aby sme takýto návrh neakceptovali a hlasovalo sa v štandardnom termíne, tak ako to vždy býva pri prvých čítaniach. Alebo teda nech povie pán spravodajca, aký dôvod je na to, aby sa odkladalo hlasovanie na zajtra. Ďakujem.
Zmajkovičová, Renáta, podpredsedníčka NR SR (2013-10-15):
Pani poslankyňa Vaľová.
Číž, Miroslav, podpredseda NR SR (2015-05-15):
Ďakujem pekne. Pán Jurzyca pravdepodobne nežiada asi. Ďakujem pekne. Takže dovoľte mi vyhlásiť všeobecnú rozpravu za skončenú. Pán navrhovateľ, chcete ešte zaujať stanovisko? Máte slovo.
Kollár, Boris, predseda NR SR (2021-10-05):
Poprosím spoločného spravodajcu z ústavnoprávneho výboru, poslanca Miloša Svrčeka, aby uviedol hlasovanie o návrhu uznesenia k Správe špeciálneho prokurátora o činnosti Úradu špeciálnej prokuratúry za rok 2020 (tlač 607). Nech sa páči, pán poslanec, máte slovo. (Opätovné hlasovanie o Správe špeciálneho prokurátora o činnosti Úradu špeciálnej prokuratúry a poznatkoch Úradu špeciálnej prokuratúry o stave zákonnosti za rok 2020 , tlač 607.)
Jurinová, Erika, poslankyňa NR SR (2017-02-07):
Ďakujem pekne. Povedali ste tu viac takých vážnych argumentov, z ktorých najdôležitejší je pre mňa alebo aj pre mnohých, ktorí o tejto novele hovoríme pozitívne, že peniaze stále získavajú vlastní, tí, ktorí pracujú s gastrolístkami, hej. To znamená, firmy, ktoré poskytujú tieto gastrolístky. Ja len teda pripomeniem, že trh alebo biznis, nie trh, ale biznis týchto gastrofiriem neustále rastie. Ziskovosť firiem neustále rastie každý rok. Každý jeden rok. Neviem to rýchlo nájsť, ten správny graf, ale našla som, nie nenašla som ten správny. Len firma DEJEUNER LE CHEHQUE v roku 2015 mala čistý zisk 12 545 415 eur. Len jedna firma. Takto tu máme ďalšie firmy, ktorých, naozaj, ak sa pozriete na tie grafy rozvoja ich biznis plánu, skutočného ale, vychádza, že stále rastú. Dokiaľ budú rásť? Dokedy im necháme takúto príležitosť a možnosť? Sú to peniaze, ktoré sa strácajú v systéme alebo sú len pre určených ľudí. A ako som povedala, naozaj sú indície, že častokrát ide o previazanosť týchto firiem s ľuďmi z politiky. Aspoň vo viacerých firmách to tak je. Pripomeniem takisto, že ziskovosť týchto firiem dosahuje aj 30 percent. Povedzte mi, že ktoré biznis modely takúto maržu majú možnosť získať, 30 percent. A možnože tí, ktorí varia, varia za maržu 5 % a sú radi, že vedia prežiť. Je to podľa mňa naozaj zverstvo a zbojníctvo, ktoré dopustil tento štát. Je... (Prerušenie vystúpenia časomerom).
Poliačik, Martin, poslanec NR SR (2017-09-12):
Ďakujem. Ja mám dva body. Prvý, pripomínam členom výboru pre nezlučiteľnosť funkcií, že výbor zasadá dnes 12.30 v obvyklej zasadačke dole pod reštauráciou. A druhý, všetky majetkové priznania za rok 2016 budú zverejnené dnes po rokovaní výboru na internete za predpokladu, že, samozrejme, bude schválené k tomu uznesenie.
M. Číž, podpredseda NR SR: (2008-02-05):
Teraz má slovo pán poslanec Fronc.
Susko, Boris, poslanec NR SR (2023-06-21):
Ďakujem pekne za slovo. Pán poslanec Viskupič, to, čo ste hovorili ohľadne alebo čo ste čítali to stanovisko a hovorili o tom, že sa pripravujú a predkladajú v zásade zákony písané od zeleného stola, je, žiaľbohu, pravda, ale pravda v tom, že sa vzťahuje na väčšinu koaličných návrhov. Pokiaľ ide o tieto tri návrhy, ktoré tu teraz predkladáme, dva návrhy zákona o cenách a jeden návrh zákona o sociálnom poistení, má presne opačný charakter. My sme sedeli na troch okrúhlych stoloch so zamestnávateľmi, teda zástupcami tých subjektov, ktorých ste citovali to stanovisko, či už je to Slovenský zväz pekárov, cukrárov a cestovinárov, či už je to Zväz obchodu, Slovenská aliancia moderného obchodu, Potravinárska komora Slovenska, Slovenská poľnohospodárska a potravinová komora, Slovenská obchodná inšpekcia a ďalšie subjekty, s ktorými sme mali tieto okrúhle stoly a s ktorými sa na konci na ostatnom stretnutí dohodli na riešení, aké bude pre všetkých akceptovateľné. A s týmto riešením v rámci aj pozmeňujúcich návrhov tu teraz prichádzame. Takže myslím si, že táto kritika bola priamo do vašich radov, ale určite nie k týmto zákonom, ktoré tu teraz prerokovávame. A pokiaľ ide o to, čo ste hovorili z hľadiska novej byrokracie a nových analytikov na ministerstvách a podobne, to vôbec nie je pravda. Tieto ministerstvá, či už je to ministerstvo financií alebo ministerstvo pôdohospodárstva, ktoré majú už dnes kompetencie v rámci zákona o cenách vykonávať cenovú a vecnú reguláciu, tieto odbory majú vytvorené. Akurát, že tie odbory nič nerobia v tejto oblasti. No a pokiaľ ide o samotnú filozofiu trhového hospodárstva, tak naozaj na konci celej tej reťaze by mal byť spotrebiteľ. A práve keď trh zlyhá či už z hľadiska vstupov, cien energií, atď., tak jediný, kto to môže riešiť, tak je naozaj štát. Iné riešenie a trh sám to nevyrieši, ako sme mali možnosť vidieť aj pri cenách energií. Viac potom poviem v ústnej rozprave, lebo toho už viac nestihnem. Ďakujem pekne.
Mikloško, Jozef, poslanec NR SR (2014-02-07):
Vážená pani podpredsedníčka, ja som chcel reagovať na včerajšok, čo sa tu udialo. Navrhujem, aby vedenie parlamentu vždy zabezpečilo, aby predseda vlády nekonal tak, ako včera, že vždy po pätnástich minútach odíde bez toho, aby poveril ústne, alebo písomne niektorého člena vlády svojím zastupovaním. Čiže to by mal ako pravidlo vždy robiť. Na druhej strane aj poslanci, ktorí sa na interpelácie prihlásia písomne, alebo ústne, by mali dopredu oznámiť, koho budú interpelovať, to nie je až také ťažké, to vieme dopredu a samozrejme interpelácia má byť stručná, jasná a adresná. Včera to, čo bolo, čo sa tu dialo, bolo trápne, mnohí sme sa nedostali k slovu a bolo to aj nedôstojné, keď sme tu všetci čakali na Godota a nič sa vlastne nedialo dlhý čas...(Prerušenie vystúpenia predsedajúcou.)
Hraško, Igor, poslanec NR SR (2014-10-14):
Ďakujem pekne. Pán predseda, mám návrh na zaradenie nového bodu programu, ktorým bude správa predsedu vlády o odpúšťaní dlhov vybraným samosprávam a plán odpúšťania do 15. novembra 2014. Odôvodnenie: Fico so svojou vládou odpustil 17-miliónový dlh mestu Žilina, ktorému šéfuje Igor Choma z jeho strany. Máme za to, že rozhadzuje spoločné verejné financie svojim spolustraníkom na úkor ostatných občanov, a preto nás zaujíma aj plán odpúšťania iným samosprávam so smeráckymi primátormi a starostami do novembrových volieb, čo môže vyznieť ako kupovanie hlasov vybraných voličov samospráv.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 145 poslancov, za 76, proti 20, zdržalo sa 48 poslancov, 1 nehlasoval. Tento návrh sme schválili.
Bugár, Béla, podpredseda NR SR (2016-11-22):
Ďakujem. Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nech sa páči, máte slovo.
A. Slafkovský, poslanec: (2008-02-14):
Ďakujem.
Demečko, Dávid, poslanec NR SR (2024-04-16):
Sľubujem. (Potlesk.)
Laššáková, Jana, podpredsedníčka NR SR (2012-07-26):
Ďakujem pekne, pán predseda. Zaujmite miesto pre navrhovateľov. A teraz dávam slovo spoločnému spravodajcovi – predsedovi ústavnoprávneho výboru Róbertovi Madejovi, aby informoval Národnú radu o výsledku rokovania výborov a zdôvodnil návrh a stanovisko gestorského výboru. Nech sa páči, pán spravodajca.
Puci, Róbert, poslanec NR SR (2018-02-06):
Vážený pán predsedajúci, v rozprave takisto nevystúpil žiaden poslanec, preto pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 19 spoločne s odporúčaním gestorského výboru schváliť.
Pfundtner, Edita, poslankyňa NR SR (2011-06-02):
Z dôvodu, že bol schválený 8. bod spoločnej správy, o 2. bode pozmeňovacích a doplňujúcich návrhoch pána poslanca Madeja nehlasujeme.
Kollár, Boris, predseda NR SR (2021-12-01):
Budeme hlasovať o návrhu uznesenia, ktorým Národná rada berie na vedomie Správu o činnosti Slovenskej informačnej služby za rok 2020. Prosím, prezentujme sa a hlasujeme. (Hlasovanie.) Prítomných 140, za 129, proti 9, zdržal sa 1, 1 nehlasoval. Konštatujem, že sme navrhované uznesenie schválili . Teraz budeme hlasovať o bode 34 programu. Je to prvé čítanie o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde, tlač 763. Prosím spravodajkyňu z výboru pre pôdohospodárstvo a životné prostredie pani poslankyňu Annu Zemanovú, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 763.)
Sulík, Richard, predseda NR SR (2010-12-15):
Ďakujem pekne. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport poslancovi Miroslavovi Beblavému, nech sa páči.
P. Paška, predseda NR SR: (2010-03-09):
(Hlasovanie.) 130 prítomných, 124 za, 1 proti, 2 sa zdržali, 3 nehlasovali. Tento návrh sme schválili.
Brocka, Július, poslanec NR SR (2015-03-24):
Rovnako aj o tomto návrhu dajte hlasovať, aby sme ho prerokovali v druhom čítaní.
Grendel Gábor, podpredseda NR SR (2020-12-09):
Pán poslanec, poslednýkrát sa vás pýtam, či máte k veci vystúpenie, ak nie, budem vám musieť odobrať slovo.
Osuský, Peter, poslanec NR SR (2021-02-05):
Ďakujem pekne, pán predsedajúci. Za môjho života prenikli do všeobecného života ľudí viaceré rozumné bezpečnostné opatrenia. Keď som bol dieťa, vozil som sa s otcom v aute, neexistovali žiadne sedačky. Neexistovali bezpečnostné pásy. Lyžovať na školských lyžovačkách sme chodili v brmbolcových čapiciach a bez prilieb. Nepochybne sa medzi tým teda odohrali pozitívne kroky zvyšujúce bezpečnosť. Zároveň ale musím povedať, že totálna bezpečnosť je nonsens. Príklad. Na dieťa spadne veľká haluz stromu, ktorý možno kontrolovali, možno nekontrolovali dendrológovia, ale úplná istota je vtedy, keď vyrúbeme všetky stromy, pod ktorými chodíme. Do posledného, lebo len to je definitívna istota. A ešte jedna vec. Výhoda týchto ihriskových, zdanlivo veľmi ľúbivých aktivít je v tom, že to niekto zaplatí. Nie tí rodičia tých detí, ale ktosi. Štát, mestská časť. A ja k tomu poviem jedno. Keď sa pozriem na štatistiky detí vypadnutých z okna, by sme mohli pokojne zaviesť zákon, že každí rodičia bývajúci v byte s oknami, a to sú skoro všetci, a majúci deti do istého veku, si musia povinne namontovať na všetky okná mreže. Lebo to je istota. Ale to by museli hradiť tí rodičia. A musím povedať, že asi by to tých rodičov nepotešilo. Takže tento návrh, ktorý by zabránil rovnako detským smrtiam, tu ešte nikto nepodal. Hoci dokázateľne taký, také prípady úmrtia existujú. Preto chcem povedať, že na margo tohto návrhu zákona dôsledne napĺňa slogan, ktorým je SaS známa: „Zdravý rozum je najlepší recept,“ a bezpečnosť „otál-
-potál“... (Prerušenie vystúpenia časomerom.)
Jurinová, Erika, podpredsedníčka NR SR (2015-05-12):
Pán poslanec, na vaše vystúpenie budú reagovať traja páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Martvoň.
Laššáková, Jana, podpredsedníčka NR SR (2015-05-12):
Pán poslanec Podmanický, nech sa páči.
Číž, Miroslav, poslanec NR SR (2014-04-01):
Ďakujem za slovo. Vážený pán poslanec, no začal si hovoriť, že ty sa nezapájaš do tých bitiek na, za 20 rokov. Len ty si z KDH, kde máš tvojich vážených kolegov, ktorí urobili druhý pilier na Slovensku, samozrejme v spolupráci s ďalšími. Ja tu chcem len pre históriu zadokumentovať, že aj keď mnohí kolegovia u nás nemajú taký názor ako ja, že ide o vlastizradný projekt. Vlastizradný projekt, ktorý zásadným spôsobom ohrozuje budúcnosť našich budúcich penzistov. Jak to tu počúvam, ty si si aspoň všimol, Jožko, že tí dôchodcovia žijú v absolútnej biede. Stretávam svojich učiteľov z fakulty a prvé, čo bude: ´Pozdravujem, pán doktor, no ťažko sa žije, mám 320, 285 eur dôchodok.´ Do toho celého tvoj vážený kolega Mihál, ako kradneme úspory budúcim sporiteľom! Čo tam po tých 800 tisíc dôchodcoch ktorí živoria na Slovensku?! Hanebná krádež. Hanebná krádež. Úplne náhodou pravicová vláda v Poľsku zrušila druhý penzijný systém, druhý pilier. Pravicová vláda v Maďarsku zrušila. Minule som tu čítal dôvody, prečo to zrušili Pán Brocka napríklad, Jožko, ani sa neunúval diskutovať s týmito dôvodmi. Načo?! Stačí sa vyviňovať, opakovať lži do nekonečna a nakoniec spôsobiť, že SMER je zodpovedný za to, že je tu tragická situácia v oblasti dôchodcov. Úplne náhodou začala diskusia o druhom pilieri v Anglicku dneska, vážené kolegyne, kolegovia, kde vládne momentálne pravicovo-konzervatívno-liberálna vláda. Ani ju nezačali poriadne, zverejnili projekt a diskusia skončila, lebo je to hanebnosť. Lebo je to hanebnosť, obrovský risk a neseriózne a zločinné nakladanie s verejnými peniazmi.
Laššáková, Jana, podpredsedníčka NR SR (2014-11-10):
Na vystúpenie pána podpredsedu vlády s faktickými poznámkami sa hlásia štyria páni poslanci. Končím možnosť prihlásiť sa s faktickými poznámkami. Nech sa páči, pán poslanec Kaník.
Kollár, Boris, predseda NR SR (2021-06-29):
Nech sa páči.
Paška, Pavol, predseda NR SR (2014-11-10):
Vážené pani poslankyne, vážení páni poslanci, skončilo sa zasadnutie poslaneckého grémia. Chcem sa opýtať techniky, či máme už server. Je nastavená technika, áno, dobre. Poprosím členov vlády a pána predsedu vlády, aby zaujali svoje miesta. Dámy a páni, pristúpime k samotnému rokovaniu o tomto bode programu. (Potlesk.) Poprosím, pán poslanec Igor Matovič ako poverený člen skupiny poslancov, ktorí požiadali o zvolanie tejto schôdze, aby uviedol návrh a oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery predsedovi vlády. Pán poslanec, máte slovo.
Číž, Miroslav, podpredseda NR SR (2014-11-26):
Ďakujem pekne. Takže pán poslanec.
Belousovová, Anna, poslankyňa NR SR (2011-10-11):
Tak v prvom rade ďakujem za tip do programu, verím, že to myslíte úprimne. Čo sa týka dôchodcov, ja som neodpisovala slovenských dôchodcov, pretože som ani nepodporovala návrh, ktorý do vládnej koalície priniesla pani poslankyňa Gibalová za KDH. To znamená, že aby dôchodcovia nepracovali. Bohužiaľ, ako to bol návrh vládnej koalície, čiže kritika do vlastných radov. Ja som kritizovala ten dôchodcovský klub doslova, ktorý je väčšinovo na čele európskych štruktúr. A myslím si, že to, že nefunguje, máme výsledok aj dnes na stole. A myslím si, že každý by mal súhlasiť so mnou, že na čele práve týchto európskych štruktúr by mali byť národné špičky, národné elity, odborníci skutočne, ale zmenilo sa to na odkladací priestor pre vyslúžilých a podľa niekoho zaslúžilých politikov, ako to býva, ktorí nejaký výsledok neurobia. A tiež nesúhlasím s tým vaším postupom opravy lode. Pretože, viete, ak na tej lodi sú aj také červotoče, ktoré stále budú tie diery robiť, tak vy budete len zalepovať, zalepovať a vám za pätami, pán Gál, bude niekto chodiť, kto zasa to, čo zalepíte, pokazí. Tak sa nakoniec tak zoderiete, že nebudete stíhať a potopíte sa všetci. Len vy vyšťavený, unavený, a ten červotoč dosiahol svoje, čiže o tomto to je. Treba to robiť za pochodu, treba robiť aj systematické opatrenia v rámci týchto európskych štruktúr, lebo ináč sú to zbytočne vyhodené peniaze. A potom na to doplatia naozaj aj tých šestnásť štátov, ktoré čaká na rozhodnutie Slovenskej republiky. A mne to chýba a to sa mi nepáči, že málo nás chcú počúvať. Povedia, dajte toľko, vtedy, a nikto sa nepýta, ako si to my predstavujeme.
Ďuriš Nicholsonová, Lucia, podpredsedníčka NR SR (2019-05-15):
Pani poslankyňa Remišová.
Kozelová, Monika, poslankyňa NR SR (2021-03-30):
K pánovi poslancovi Kazdovi. Ja si myslím, že hovoriť o ochrane životného prostredia, o klíme nie je nikdy dosť, po prvé. Po druhé si zároveň myslím, že čím viac sa to naše deti budú učiť, tým to bude lepšie, pretože oni tu budú žiť po nás. Ja tu už žiť nebudem. Je to o nich a o ich planéte. Takže ďakujem za poznámku, ale napriek tomu nesúhlasím s vami, prepáčte mi. Ďakujem.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 137, za 125, zdržalo sa 12. Konštatujem, že sme tento návrh schválili. Prosím povereného člena výboru pre hospodárske záležitosti poslanca Milana Mojša, aby uviedol hlasovanie v prvom čítaní o vládnom návrhu zákona o odplatách a o poskytovaní príspevku v civilnom letectve, tlač 1423, bod 28 schváleného programu. (Hlasovanie o vládnom návrhu zákona o odplatách a o poskytovaní príspevku v civilnom letectve a o zmene a doplnení niektorých zákonov , tlač 1423.)
Číž, Miroslav, podpredseda NR SR (2015-12-21):
Pán poslanec Martvoň.
V. Veteška, podpredseda NR SR: (2004-07-06):
M. Maxon, poslanec: Ďakujem pekne za slovo. Pani kolegyňa, ja obsahovo súhlasím s vami, len chcel by som si ujasniť jednu vec. Vy ste spomínali vo svojom vystúpení aj našu dohodu, mám na mysli  dohodu výboru pre pôdohospodárstvo so samosprávou, a konštatovali ste, že prvým krokom pred zrušením komory by malo byť dobrovoľné členstvo. My sme sa nedohodli na ničom takom, že komora by sa mala zrušiť, ale dohodli sme sa na tom, žeby malo byť dobrovoľné členstvo.
J. Liška, minister obrany SR: (2004-05-13):
Vážený pán poslanec, údržbu a čistenie hraničného pruhu na štátnej hranici s Ukrajinou v zmysle čl. 5 Zmluvy medzi Slovenskou republikou a Ukrajinou o spoločných štátnych hraniciach zabezpečuje Úrad hraničnej a cudzineckej polície Policajného zboru prostredníctvom hraničných splnomocnencov. Údržbu a čistenie hraničného pruhu na ostatných úsekoch štátnej hranice, teda v danom prípade s Poľskom, zabezpečuje odbor správy štátnych hraníc Sekcie verejnej správy Ministerstva vnútra SR. Oba tieto útvary vybrali firmy na čistenie a údržbu hraničného pruhu výberovým konaním. Pre hranicu s Ukrajinou bola vybraná s najlepšou cenovou ponukou firma Lyžiarsky spolok Hronec Hlobišov z okresu Brezno, ktorá má previerku Národného bezpečnostného úradu so stupňom „vyhradené“. Zmluva o dielo bola uzatvorená na dva roky, jej platnosť skončila v roku 2003. Na čistenie hraničného pruhu medzi Slovenskou republikou a Poľskou republikou bola uzatvorená zmluva s Geodéziou Žilina na obdobie 5 rokov. Platnosť zmluvy taktiež skončila v roku 2003. Prostredníctvom tejto firmy zabezpečoval odbor správy štátnych hraníc Sekcie verejnej správy Ministerstva vnútra SR geodetické, meračské a iné práce súvisiace so správou štátnych hraníc. Dňom 1. 1. 2004 bol zriadený nový odbor hraničnej polície Sobrance, ktorý prevzal zodpovednosť za problematiku čistenia hraničného pruhu na slovensko–ukrajinskej hranici a zabezpečí cestou príslušného pracoviska ministerstva vnútra výberové konanie na výber firmy pre čistenie a údržbu hraničného pruhu na štátnej hranici s Ukrajinou. Nové výberové konanie na údržbu a čistenie hraničného pruhu na štátnej hranici s Ukrajinou v roku 2004 zatiaľ nebolo vyhlásené. Skončil som.
Šeliga, Juraj, podpredseda NR SR (2020-04-23):
Pán poslanec Šudík.
Bugár, Béla, podpredseda NR SR (2011-09-13):
Pani poslankyňa Vaľová.
Jakab, Július, poslanec NR SR (2024-02-08):
Ako som to dnes počúval, tak normálne mi tak až fyzicky zle prišlo, pán Hlina, keď ste hovorili vo svojej rozprave. A normálne fyzicky zle z toho, čo súčasná koalícia robí. Ak si pamätáte, tak niektorí z nich tu rozprávali o migrantoch, ktorí prídu a budú znásilňovať naše ženy a deti. A čo robia teraz? Však oni sú tí migranti. Prosím vás, choďte preč, vládna koalícia, zo Slovenska, dobre? Lebo pomáhate tým, ktorí znásilňujú ženy a deti. Rozumiete, čo robíte? Viete, že v Českej republike zvyšujú tresty za znásilnenie? Ale my nie, premlčacia lehota ide na polovicu. To je taká hanba. Doteraz ste to možno doma nejak obhajovali, hej, že idete tu hlasovať, lebo treba podržať kamarátov, treba podržať kšeft. Však choďte domov teraz alebo do kostola, alebo do zrkadla sa pozrite a obhájte tento hnus. Choďte to obhajovať pred hocikým tento hnus, ktorý schvaľujete, a pritom od utorka viete, že idete znížiť premlčacie lehoty pri znásilneniach. Tu ste mali pozmeňováky, pán Gašpar tu dneska stál, rozprával, mohli ste zmeniť veci. Nie, vy to idete odsúhlasiť. Je mi zle. (Potlesk.)
Číž, Miroslav, poslanec NR SR (2015-11-26):
Vážená pani podpredsedníčka, vážené dámy, vážení páni, teda dovoľte mi ešte, aby som aj v druhom čítaní z poverenia predkladateľov návrhu ústavného zákona, ktorým sa mení a dopĺňa ústavný zákon č. 257/2004 Z. z. o ochrane verejného záujmu pri výkone funkcií verejných funkcionárov, a to v znení ústavného zákona č. 545/2005 Z. z., tlač 1677, ak teda aj povedal pár poznámok pred rokovaním v druhom čítaní. Chcem znovu zdôrazniť, že ako predkladatelia sme boli predovšetkým vedení ambíciou reagovať na nevyhnutné potreby praxe pri ochrane verejného záujmu pri plnení funkcií verejných funkcionárov, keďže od účinnosti súčasne platného zákona uplynulo už viac ako 10 rokov. Cieľom tohto návrhu je tiež reagovať aj na prijatie iných právnych úprav za uplynulé obdobie, ktoré majú dopad na tento ústavný zákon, a tiež aj na prax orgánov kontroly verejného záujmu. Ale reaguje aj na judikatúru Ústavného súdu v tejto oblasti. Veľmi dôležitým dôvodom, samozrejme, boli aj požiadavky verejnosti na precizovanie doterajšej právnej úpravy a tiež požiadavky odborných orgánov a inštitúcií na sprísnenie kontroly verejnosti nad ochranou verejného záujmu. Veľmi dôležitou súčasťou tohto návrhu sú aj požiadavky vyplývajúce z hodnotiacej správy skupiny štátov proti korupcii, teda GRECO, pre Slovenskú republiku. V štvrtom kole hodnotenia, kde nás tento orgán Rady Európy vyzval cielene na konkrétne úpravy v ochrane v oblasti ochrany verejného záujmu, a tak sme niektoré tie ustanovenia premietli do rokovacieho poriadku vo väzbe na kódex a rovnako teda aj predložením tohto návrhu zákona. Myslím si, že základné požiadavky, dané touto skupinou štátov, plníme. A aj vo väzbe na to, čo odznelo zatiaľ v diskusiách, celkom to, že Slovenská republika nie je viazaná záväzkami v oblasti, v sfére medzinárodnej, ako trošičku naznačil pán poslanec Hrušovský, takto asi pozerať celkom nemôžeme. Slovensko je veľmi dôležitým aktívnym hráčom tejto skupiny a v danom prípade je možno aj trošku vecou cti nášho parlamentu, aby sme prispeli aspoň, aj keď formálnym, ale predsa len dôležitým predpokladom a inštitútom ochrany verejného záujmu, a teda v tejto oblasti predovšetkým s predpokladom zlepšenia prevencie pred korupciou. Chcem znovu pripomenúť, že tento náš návrh vyplýva z materiálu, ktorý bol pracovne dohodnutý do istého štádia predchádzajúcou skupinou poslancov z jednotlivých poslaneckých klubov, s výnimkou troch fenoménov, ktoré som relatívne podrobne v prvom čítaní zdôvodnil, prečo tak činíme a samozrejme prečo chceme, aby sme v tej podobe schválili tento návrh zákona. Takže to je stručne všetko na úvod uvedenia tohto materiálu. Vážené kolegyne, kolegovia, ďakujem za pozornosť.
Danko, Andrej, predseda NR SR (2016-09-14):
Ďakujem. Váš návrh, pán poslanec, neprijmem, ale ešte raz poviem jednu vec. Skúsme, pretože v tejto sále nastali hlboké ataky, a skúste aj vy, páni poslanci, ktorí teraz idete procedurálne blokovať sálu a presviedčať, že len niekomu sa ublížilo. Aj mne sa ublížilo, ublížilo sa tu každému vzájomne. Skúsme byť pre tie kamery a tých ľudí, ktorí sú naozaj v práci, ktorí nás sledujú, príkladom a urobme hrubú čiaru hrubých a hlúpych vyjadrovaní v sále v Národnej rady. Skúsme si vzájomne odpustiť a skúsme ísť ďalej bez toho, aby tu zaznievali ataky do rodín, do blízkych ľudí a hrubých slov. Ale to si musíme všetci vstúpiť do svedomia. Ak tu budeme robiť nekonečný príbeh vzájomného ospravedlnenia, znova sa len pohádame a znova z toho získajú len tí, ktorí tvrdia, že tí, ktorí sú v parlamente, nič nerobia. Ja vás prosím ako predseda Národnej rady, skúste netrvať na tých procedurálnych návrhoch, pretože je to znova slepá ulička len k nenávisti. Poprosím, pán poslanec Martin Glváč.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 126 poslancov, za 108, proti 1, zdržalo sa 8, nehlasovalo 9 poslancov. Konštatujem, že sme postúpili návrh zákona do tretieho čítania . Otváram rozpravu v rámci tohto čítania a pýtam sa, či sa chce niekto prihlásiť. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Bugár, Béla, podpredseda NR SR (2019-06-20):
Dávam teraz slovo spravodajcovi z ústavnoprávneho výboru, pánovi poslancovi Nemkymu. Teda veľmi rád, len ho tu nevidím. A už ide. Takže, pán poslanec, môžte nás informovať o výsledku rokovania o tomto návrhu. Nech sa páči.
Blaha, Ľuboš, podpredseda NR SR (2024-01-24):
Na faktické poznámky bude reagovať pán poslanec Martin Dubéci, nech sa páči.
Pellegrini, Peter, predseda NR SR (2015-09-22):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 131 poslancov, za hlasovalo 80, zdržalo sa 49, nahlasovali 2. Konštatujem, že sme v treťom čítaní . Pýtam sa, či sa niekto hlási do rozpravy. Nie je tomu tak, končím možnosť prihlásiť sa do rozpravy a vyhlasujem ju za skončenú. Pán spravodajca.
Brecely, Roman, minister dopravy, výstavby a regionálneho rozvoja SR (2016-04-28):
Vy ste si vlastne aj tak trošku odpovedali, takže ďakujem.
B. Bugár, podpredseda NR SR: (2003-06-19):
S. Zubo, poslanec: Ďakujem, pán podpredseda. Ja som vôbec nespochybňoval existenciu platných zákonov a právnych predpisov, ale trvám na tej otázke, ktorá je položená. Dokedy sa vláda chce pozerať na tento stav bez toho, aby riešila možnosti zabezpečenia tých tovarových prostriedkov, ktoré chýbajú v detských domovoch? Keď nemá finančné prostriedky, ukazuje sa tu jedna z možností zabezpečiť tieto veci. Roky bežia, plynú a veci sa nezabezpečujú, stoja na jednom mieste. Z vlastnej skúsenosti môžem povedať, že 4 roky sme v detskom domove v kontakte s colnými správami, počínajúc colnicou cez riaditeľstvá krajských colných správ až po generálne riaditeľstvo, no ja závidím tým, ako hovoríte, že vo výške 25 mil. sa im podarilo získať prostriedky z colných úradov pre detské domovy. Nám sa nepodarilo ani za 1 korunu. Ďakujem.
Glváč, Martin, podpredseda NR SR (2018-02-06):
Ďakujem. S faktickými poznámkami päť poslancov. Končím možnosť prihlásiť sa. Pán poslanec Bastrnák.
Glváč, Martin, podpredseda NR SR (2016-12-06):
Reakcia nie je. Nech sa páči, pani poslankyňa Blahová.
Remišová, Veronika, poslankyňa NR SR (2017-05-09):
Ďakujem kolegovi Hegerovi hlavne za to, že poukázal na nesystémovosť v tomto opatrení, môžeme sa pýtať, prečo sa dotácia poskytuje len majiteľom rodinných domov, resp. sa zvyšuje, keď väčšina obyvateľstva žije v bytovkách, a riešiť nejakú energetickú náročnosť obyvateľstva by sa malo dlhodobými systémovými zmenami, a nie tým, že budeme poskytovať dotácie len na zatepľovanie rodinných domov. Ďakujem.
Glváč, Martin, podpredseda NR SR (2018-05-28):
Pán poslanec Krajniak.
Viskupič, Jozef, poslanec NR SR (2016-10-25):
Myslím, že z hľadiska všetkých príkladov, ktoré si uviedol, môžme hovoriť o odbornej a konštruktívnej kritike toho, čo máme na stole. Zaujal ma jeden fakt, pretože z uhla pohľadu, ty si hovoril o povinnej notifikácii, resp. notifikácii jednotlivých návrhov zákonov medzi druhým, tretím čítaním. Ja som spomínal, v úvodzovkách to poviem, notifikáciu pri témach, ktoré sa týkajú meny euro, že tak isto máme z hľadiska poslancov, ale aj výborov, ale aj pozmeňovákov, ktoré sú jednak na výbore dané alebo ktoré vie pripraviť výbor sám, takisto nemáme určený mechanizmus, ktorý od nás vyžaduje Centrálna európska banka. Čiže tu je strašne dobre vidieť, že akou ihlou bol tento návrh zákona šitý. Nielen horúcou, nielen splašenou, ako hovorí Rišo Vašečka, ale aj absolútne neodbornou. Pretože tieto nie malé boliestky rokovacieho poriadku, ale výrazné medzery sa ani náznakom v znení, ktoré máme na stole, neobjavili. Napriek tomu, že sme na ne upozorňovali, na niektoré z nich, aj v prvom čítaní, napriek tomu, že prebehla nie odborná, ale aká-taká diskusia aj tuná v pléne z pohľadu koalície. Čiže tento návrh zákona nemá ambíciu vyriešiť veľké medzery v rokovacom poriadku, ale vyjasniť si účty s opozíciou. Aj tvoj prejav to minimálne v téme zanedbaných notifikácií ukázal.
Borguľa, Martin, poslanec NR SR (2021-01-14):
Ďakujem za slovo. Jasne treba odsúdiť všetkých tých, ktorí si myslia, že sú niečo viac ako ostatní obyčajní ľudia, ktorí sa predbiehajú, ktorí sú netrpezliví, ktorí chcú byť zaočkovaní čím skôr, častokrát úplne z egoistických dôvodov typu, že chcem ísť na dovolenku do nejakej, do nejakej exotiky. A takýchto ľudí možno ani netreba pokutovať, to stačí, aby ich spoločnosť odsúdila tak, ako aj odsúdila pani Cibulkovú. Však koniec koncov ten, ten lynč, čo ona dostala, si myslím, si zapamätá do konca života. A presne ako povedal Boris Kollár, lekárov, ktorí zachránia hoc´ jednu vakcínu, treba chváliť. Keď naozaj ostane tá vakcína dve hodiny, tuším môže byť po rozmrazení ešte použiteľná, a lekár nájde niekoho z ulice, z čakárne, ktorý príde a povie, že, áno, chcem byť zaočkovaný a tú vakcínu zachráni pri tomto nedostatku vakcín, ktoré aktuálne máme, tak taký lekár musí byť pochválený. Také zariadenie nemôže byť pokutované 10 000-
-eurovou pokutou. To je nezmysel. Koniec koncov to zariadenie, ktoré spokutujeme, vo väčšine budú to štátne zariadenia. Tak čo, neskôr ich budeme oddlžovať? Lebo tie nemocnice majú tak či tak veľké dlhy. Takýchto lekárov, zdravotníkov, treba im všetkým poďakovať za prácu, ktorú robia. A tí, ktorí ešte urobia aj túto nadprácu, že snažia sa zachrániť každú jednu vakcínu, tým treba nič iné, len poďakovať.
Tóth, Vojtech, poslanec NR SR (2022-11-10):
Ďakujem. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, tlač 1291, v druhom čítaní. Národná rada Slovenskej republiky uznesením č. 1841 z 9. novembra 2022 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členovia výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučuje Národnej rade Slovenskej republiky schváliť: ústavnoprávny výbor uznesením č. 627 z 9. novembra 2022, výbor pre financie a rozpočet uznesením č. 394 z 9. novembra 2022, výbor pre hospodárske záležitosti uznesením č. 364 z 10. novembra 2022. Uznesením výborov uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a stanoviskách poslancov gestorského výboru vo vyjadreniach v správach k tomuto návrhu zákona odporúča Národnej rade Slovenskej republiky predmetný vládny návrh zákona schváliť. Spoločná správa výborov o výsledku prerokovania návrhu zákonov v druhom čítaní bola schválená uznesením výboru pre hospodárske záležitosti č. 365 z 10. novembra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Kavecká, Monika, poslankyňa NR SR (2021-12-09):
... § 111j a § 111 k, § 142, §142b nadpisu paragrafu, odseku 1 písm. a), h) až j), písm. q), odseku 2 písm. a), h) až j), písm. q), odseku 3, odseku 5 úvodnej vety, odseku 5 písm. e), odseku 6, 7, § 142c ods. 1 až 6 a odsekov 10 a 11 a § 143u“. 21. V čl. II bode 4 sa za slová „36mx) § 92“ vkladajú slová „a 143u“. 22. V čl. V sa za bod 3 vkladá nový bod 4, ktorý znie: „4. V § 8 sa za odsek 6 dopĺňa písmenom d), ktoré znie: „d) distribuovať antimikrobiálne veterinárne lieky na propagačné účely v akejkoľvek forme vrátane distribúcie ich vzoriek podľa osobitného predpisu.18b)“. Poznámka pod čiarou k odkazu 18b znie: „18b) Čl. 119 ods. 9 nariadenia (EÚ) 2019/6.“ Nasledujúce body sa primerane prečíslujú. Ďakujem veľmi pekne za pozornosť.
Laurenčík, Milan, podpredseda NR SR (2021-11-11):
Čas určený na hodinu otázok nám síce ešte neuplynul, ale zodpovedali sme všetky otázky, ktoré boli položené hlavne, vlastne len pánom poslancom Čepčekom, takže končím tento bod programu. Teraz by som dal krátku dvojminútovú prestávku, aby sme sa pripravili na ďalšie rokovanie. (Krátka prestávka.)
Figeľ, Ján, podpredseda NR SR (2015-11-13):
Nech sa páči, Anton Martvoň.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Tomáš, skúste sa vrátiť na miesto. Pani poslankyňa Kaščáková, chcete vrátiť čas? Dobre. Pán poslanec Osuský.
Hrnčiar, Andrej, podpredseda NR SR (2016-06-15):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa nahlásil jeden poslanec, pán poslanec Uhrík. Nech sa páči, máte slovo.
Číž, Miroslav, poslanec NR SR (2012-04-04):
Sľubujem. (Potlesk.)
Danko, Andrej, predseda NR SR (2017-06-16):
Poprosím ťa, pán poslanec, ja som si neuvedomil, ešte ťa musím chvíľu prerušiť a poprosím o zastavenie času, spravodajkyňa, dal som ju nájsť. (Prerušenie vystúpenia rečníka pre neprítomnosť spravodajkyne na mieste určenom pre spravodajcu.) (Reakcia z pléna.) Ďakujem, pán poslanec, za ochotu. (Poslanec Baránik zaujal miesto pre spravodajcu.) Ďakujem. Nech sa páči, poprosím o spustenie času.
Dubéci, Martin, poslanec NR SR (2024-06-14):
Vážený pán predsedajúci, kolegovia, kolegyne, príjemné popoludnie skoré, takto na záver tohto parlamentného týždňa, ja len veľmi v krátkosti. Myslím si, že je... v krátkosti preto, nech to je aj na záznam, teda je zrejmé, že tieto správy sú fajn, spĺňajú základné formálne predpoklady, a teda dávajú nejakú základnú informáciu o tom, ako funguje nasadzovanie informačno-technických prostriedkov. Ale myslím si, že by bolo výborné a dobré, keby sa nám podarilo v tomto parlamente, už teda po dvoch, ak sa nemýlim dvoch parlamentoch, v ktorých už mala vzniknúť komisia na kontrolu ITP, aby teda tá komisia vznikla v parlamente tomto. Ja verím, že už snáď máme natoľko stabilné, predvídateľné, normálne vzťahy, aby sme boli schopní vygenerovať zopár vhodných kandidátov na vládnej aj tej opozičnej strane, ktorí by splnili, si myslím, že veľmi dôležitú právomoc, ktorú ten zákon v sebe má, a tú dôležitú komisiu, ktorá dokonca patrí medzi najcitlivejšie a najvážnejšie právomoci Národnej rady a niekoľko, niekoľko rokov teda, ak to je sedem dokonca alebo osem rokov, Národná rada nebola schopná túto komisiu zriadiť. Ja si myslím, že to nie je sranda, naopak, je to veľmi vážna vec a nemalo by to byť odpinknuté tým, že však sedem rokov sa to nerobilo, tak aj ôsmy to, ôsmy to zvládneme. Ja ak môžem povedať za náš poslanecký klub, my sme pripravení hľadať riešenie tejto situácie. Myslím si, že by to bolo veľmi správne a dôstojné, aby tento parlament si túto úlohu splnil a aby sme sa aj v oblasti kontroly týchto najcitlivejších právomoci, ktorých, ktoré Národná rada skrz, zastupujúc občanov, zverila výkonnej moci, tak aby sme sa aj tej kontrolnej právomoci, ktorú tam máme, tak sa jej chopili a začali ju konať. Veľmi pekne ďakujem za pozornosť.
Sabo, Michal, poslanec NR SR (2023-12-13):
Vďaka za slovo. Vďaka ti, Dana, za to, že si vo svojom príspevku spomenula pôrodníctvo, ktoré je kľúčovou témou, jednou z kľúčových tém toho, ako ľudia rozmýšľajú nad tým, že či chcú žiť a ostávať v tejto krajine, resp. či tu chcú prinášať nových Slovákov a nové Slovenky. Nie je tu Simona Petrík, ktorá je dušou tejto témy v Progresívnom Slovensku, ale keďže ja pôrodníctvo beriem tiež ako za, jedno zo svojich dôležitých tém, tak chcem povedať, že to nie je len o zdravotnej starostlivosti, ale v prípade pôrodníctva je to o rešpektujúcej starostlivosti o tehotné ženy a pôrodníctvo naozaj predstavuje základný pilier celého dobrého zdravotného stavu celej spoločnosti. Je to základ pre mnohé závažné celoživotné ochorenia, ktoré totižto vznikajú práve v predpôrodnom období a aj počas samotného pôrodného deja a to môže ovplyvniť v mnohých prípadoch práve tú kvalitnú prekoncepčnú a predpôrodnú starostlivosť, ale aj vedením samotného fyziologického pôrodu. Rovnako je dôležitá správna popôrodná starostlivosť, aj podpora dojčenia napríklad, ktorá ovplyvňuje nielen celoživotné zdravie novorodenca, ale aj kvalitu života matiek a jej prípadné plány pre ďalšie tehotenstvo, áno? Veľmi dôležitou témou je, samozrejme, kvalita prenatálnej starostlivosti, ktorá ovplyvňuje nielen zdravie budúcej populácie, ale priamo aj množstvo detí v rodinách a tým aj demografický vývoj, s ktorým na Slovensku, veď to hádam dobre vieme, to netreba akcentovať, máme problém. Z týchto dôvodov my v Progresívnom Slovensku dlhodobo presadzujeme ako jeden z hlavných cieľov práve podporu kvalitnej reštrukturalizácie prenatálnej starostlivosti. Žiaľ, predpôrodnú, pôrodnú a popôrodnú starostlivosť sme v programovom vyhlásení vlády nenašli, čo je naozaj smutnou vizitkou tejto vlády. Ďakujem, Dana, ešte raz za tvoj príspevok.
Kozelová, Monika, poslankyňa NR SR (2021-10-06):
Ja by som chcela veľmi pekne poďakovať Martinovi za jeho príspevok a hlavne aj za to, že pripomenul, čo to znamená reštaurovanie pamiatok. Lebo to skutočne nie je len to, že niekde niečo omietneme, niekde niečo vymaľujeme, niekde niečo len tak, že to urobí maliar natierač, nie. Reštaurátori študujú päť rokov na vysokej škole výtvarných umení a študujú tam práve preto, aby si osvojili staré procesy či už maľovania, či už sochárčiny, alebo aj architektúry. Toto je jedna z pozícii, na ktoré my veľmi často zabúdame, a musím povedať, že v posledných rokoch sme ich dokonca aj celkom slušne odstavili práve dosť nezmyselným zásahom do zákonov o ochrane pamiatok. Ja verím, že po čase sa všetko vráti do normálu, že reštaurovať budú reštaurátori a nie maliari-natierači, tým pádom skutočne ostane zachovaná kvalita, ale aj historická hodnota všetkých našich hradov a zámkov. Ja skutočne z tohto miesta musím poďakovať všetkým tým dobrovoľníkom, ktorí naozaj už celého roky sa o tie naše hrady i zámky a torzá zámkov, torzá hradov starajú a presne, ako si pripomenul, Martin, ja som, ja som vďačná, že si to pripomenul, aj o parky. Takže ďakujem a pevne verím, že takýmto spôsobom a veľmi rýchlo sa dostaneme aj k obnove rusoveckého kaštieľa, pretože to je, to bol slovenský Versailles, ja pevne verím, že bude znova. Ďakujem.
Kašper, Igor, poslanec NR SR (2021-09-21):
Ďakujem za slovo, pán predsedajúci. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením zo 17. júna 2021 č. 804 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov, podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory Národnej rady Slovenskej republiky tieto stanoviská: ústavnoprávny výbor, Výbor Národnej rady pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport v uznesení č. 97 zo 16. septembra 2021 zhodne odporúčajú návrh zákona schváliť pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 4 spoločne s odporúčaním ich schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto správe. Predmetná spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport zo 17. septembra 2021, č. 106. Týmto uznesením ma výbor poveril, aby som na schôdzi Národnej rady Slovenskej republiky informoval o výsledku rokovania výborov a o stanovisku a návrhu gestorského výboru. Ďakujem, skončil som. Otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-04-05):
Končím všeobecnú rozpravu k tomuto bodu programu. Chcem sa opýtať pani navrhovateľky, či chce v záverečnom slove niečo dodať. (Reakcia z pléna.) Aha, prepáčte, neviem, kedy ste sa prihlásili, ale asi neskôr. Ale dám vám priestor, ak chcete. Tak nech sa páči nakrátko.
Sulík, Richard, predseda NR SR (2011-07-08):
Prepáčte, pán poslanec. Poprosím, keby ste sa tam mohli prestať hádať. Ďakujem pekne.
Košútová, Magda, poslankyňa NR SR (2011-02-08):
Ďakujem pekne za slovo. Pán kolega, dnes sme sa tomuto problému venovali na výbore pre pôdohospodárstvo, životné prostredie a ochranu prírody, myslím si, že dosť dlhú dobu. Ale nemôžem súhlasiť s tým, čo tu teraz deklarujete. Tvrdiť, že v záhradkových osadách vznikajú vily, sa mi zdá prinajmenšom odvážne. Povedzte mi, určite si pamätáte, máte na to dosť rokov, viete, kedy záhradkárske osady vznikali, aj viete, akú výmeru dostali záhradkári do užívania, štyri áre. Povedzte mi, či na štyroch ároch je možné postaviť vilu. No ja si to, pravdu povediac, neviem dosť dobre predstaviť. Vieme, aké stavby sú na tých záhradkárskych osadách. Niekedy si pripadám, že ideme okolo, no, nebudem komentovať. A vy dobre viete, kde mohli vznikať záhradkárske osady. Mohli vznikať len na takých pozemkoch, ktoré spĺňali kritériá nevhodnosti, čiže na svahovitých, na kamenistých, na podmáčaných, na nedostupných pre mechanizáciu a tam museli tí záhradkári tú pôdu upraviť, v mnohých prípadoch naviesť ornicu, aby si to upravili, aby mohli vôbec niečo pestovať. A vy tu teraz rozprávate o tom, že sa tam idú stavať priemyselné parky. Určite tento zákon sleduje veľa záhradkárov, pretože záhradkári sú dosť silná skupina ľudí. Ja sa ich nechcem zastávať, ja hovorím to, že v tomto nebude ani víťaza, ani porazeného a závisí od uhla pohľadu, kto sa ako... (Prerušenie vystúpenia časomerom.)
M. Urbáni, poslanec: (2006-08-04):
Rozhodne však musím súhlasiť s tým, že bude treba a pevne verím, že ministerstvo zdravotníctva a vláda predloží tomuto parlamentu zákon, ktorý bude zlepšovať zdravotné poisťovníctvo na Slovensku, ktorý bude prezentovať nové produkty zdravotných poisťovní, aby sa ich činnosť zlepšila v prospech občanov, ktorí sú platitelia, aj v prospech poskytovateľov. Ďakujem pekne.
M. Hort, podpredseda NR SR: (2008-02-12):
A teraz dávam slovo spravodajcovi, ktorého určil navrhnutý gestorský výbor, výbor pre pôdohospodárstvo, životné prostredie a ochranu prírody, pánovi poslancovi Antonovi Korbovi, aby uviedol úvodnú spravodajskú informáciu. Nech sa páči, pán poslanec.
P. Paška, predseda NR SR: (2006-10-24):
(Hlasovanie.) 136 prítomných, všetci boli za. Konštatujem, že sme pozmeňujúci návrh pani poslankyne Laššákovej schválili.
V. Palko, poslanec: (2008-10-28):
Chcel som jej povedať aj niečo iné o právnom štáte, ale keďže utiekla, tak keď sa tu objaví, možno potom. Ďakujem.